UES

Caminades saludables Senders Km 0.- de Montcada al castell de Can Taió
2024-05-08 08:00 - 15:00 (Europe/Madrid)
Vallès Occidental. Distància: 12 km >> Desnivell: +/- 150m.
Punt de trobada: Parc de la Llacuna de Mas Duran (Mas Rampinyo) a les 9 del matí
Sortida des de Sabadell en Renfe a les 8 del matí. Pujarem al tren (2 zones) a l’horari de les següents estacions:
Sabadell Nord: 7:52 h >> Sabadell Centre: 7:55 h >> Sabadell Sub: 07:58 h
Anirem i tornarem en Renfe.
Hora aproximada de finalització: 14 h

Senders.- Camí de la Rogativa, de Vallibona a Pena-Roja de Testavins amb visita a Morella
2024-05-11 - 2024-05-13
Camí de la Rogativa de Vallibona
de Vallibona a Pena-Roja de Tastavins, 11, 12 i 13 de maig de 2024

11 de maig, de Vallibona a Caseta del Bous, 12 km i +615 m/-145 m
12 de maig: visita a Morella, i de Caseta del Bous a Coratxà, 3,5 km i +195 m/ – 100m
13 de maig: de Coratxà a Pena-Roja de Tastavins, 13 km i +190 m/ – 700 m
Consulteu-ne tota la informació
Dates d’inscripcions:
Del 5 al 29 de febrer
Places limitades,
A partir de l’1 de febrer de 2023 inscripcions per a la resta de places

Aplec de la Salut, activitats
2024-05-13 09:30 - 13:00
39a Pujada popular a La Salut
ITINERARI:
Plaça de la Sardana (sortida), Gran Via (carrers de Brujas i Alfons Sala), carrer de Quevedo, baixada de la Cobertera, riu Ripoll, Molí d’en Torrella, riu Tort, Torre del Canonge, camí ral de la Serra i arribada al Santuari de la Salut, cap a les 12.30 h del migdia.
DISTÀNCIA TOTAL APROXIMADA: 7 quilòmetres
La inscripció és gratuïta i es podrà fer a partir del dilluns 22 d’abril a secretaria (c. Salut, 14-16) o per internet
També s’admetran inscripcions el mateix dia de la pujada en el lloc de la sortida: plaça de la Sardana (al costat de la Fira Sabadell) des de les 8.30 fins a les 9.30 h.
de la UES i es dividiran en dos grups segons el ritme de la marxa.
COCA I XOCOLATA PER A TOTS ELS PARTICIPANTS
Tots els participants, en el moment de fer la inscripció, rebran una targeta que els permetrà menjar per esmorzar coca i xocolata desfeta al lloc de la sortida, a partir de 2/4 de 10 del matí, mitja hora abans del
començament de la passejada.
AVITUALLAMENT D’AIGUA AL SANTUARI DE LA SALUT
Hi haurà una font d’aigua potable, instal·lada per CASSA per a l’ocasió, a l’estàtua dels jardins del Santuari a més de la font del Santuari. Igualment cal portar aigua pel recorregut.
SERVEI DE BUS GRATUÏT PER TORNAR A SABADELL
RECOMANACIONS
Cal portar aigua.
És recomanable portar durant el recorregut calçat apropiat per caminar (preferiblement botes que agafin el turmell). Tot i que la passejada és assequible i apta per tothom, cal tenir una certa condició física
9:30 h esmorzar
10: 00 h sortida
INSCRIU-TE ARA!

4t BUSCAFITES DE LA SALUT
Horari de 10 a 13 h, Santuari de la Salut
Activitat d’iniciació a les curses d’orientació a la zona del bosc de la Salut. L’objectiu?
Trobar, amb l’ajuda d’un mapa, totes les fites del recorregut escollit en l’ordre proposat en el mapa. Cada participant tindrà dues propostes de mapa, un de curt i un de llarg. L’activitat es pot fer en grup o bé individualment.
Activitat gratuïta però cal fer inscripció prèvia a partir del dilluns 22 d’abril i fins al dijous 9 de maig. En el moment de fer la inscripció caldrà escollir activitat/mapa curt o llarg.
FUNCIONAMENT
El punt de sortida (un triangle en el mapa) i arribada (una doble rodona en el mapa), estarà situat a l’esplanada que hi ha a l’est del Santuari de la Salut, on hi haurà una carpa i una taula. En aquest punt es lliurarà el mapa escollit en el moment de fer la inscripció (curt o llarg).
Consulta tota la informació de les activitats de l’Aplec de La Salut
INSCRIU-TE ARA!

Caminades saludables Matinals.-Ruta prehistòrica a la serralada Litoral
2024-05-14 08:00 - 15:00
Vallès Oriental. Distància: 7,50 km >> Desnivell: +61/-323 m
Al llarg d’aquesta ruta coneixerem l’anomenada Zona Arqueològica de Céllecs i les diferents construccions prehistòriques que envolten el turó de Céllecs, dolmens i poblats ibers

UES Inclusiva.- Camí de Sant Llorenç Savall a Castellar
2024-05-15 08:00 - 14:00
Excursions amb persones amb discapacitat visual i auditiva
Itinerari: PR de Sant Llorenç Savall a Castellar del Vallès.
Distància: 11Km
Desnivell: +200/-325m
Horari i punt de trobada: a les 8 del matí, a l’estació d’autobusos de Sabadell. Anirem fins a Sant Llorenç Savall amb la Vallesana.
El desplaçament va càrrec de cada participant.

Vídeo.- Els nostres autors: Lluís Fernàndez
2024-05-15 19:00 - 20:30
DOCUMENTALS DE SABADELL:
Can Deu i Ribatallada
Rodal de Sabadell
Camí de Polinyà
Togores
Passejant per Sabadell
Dimecres, 15/5 a les 19 h, a la sala d’actes. Gratuït.
Durada de la sessió: 60 minuts

Projecció 'Jordi Pons, quan els records pesen més que les esperances'
2024-05-16 19:00 - 20:30
El documental repassa la trajectòria alpinística de Jordi Pons. L’ascensió portada a terme al cim del Mönch de 4099 m als Alps suïssos, amb un equip col·laborador, esdevé el fil conductor que permet donar a conèixer les experiències de més de 75 anys d’aquest alpinista català amb reflexions compartides amb destacats personatges del món de la muntanya.
A les 19 h a l’auditori de la Fundació 1859 Caixa Sabadell, Espai Cultura. Carrer d’en Font, 25 (Sabadell)
Gratuït. Aforament limitat. Cal fer inscripció prèvia.
Inscriu-te ara!
JTNDaWZyYW1lJTIwdGl0bGUlM0QlMjJ2aWRlbyUyMDYyODEyNzclMjIlMjBzcmMlM0QlMjJodHRwcyUzQSUyRiUyRnd3dy5jY21hLmNhdCUyRjNjYXQlMkZ2aWRlbyUyRjYyODEyNzclMkZlbWJlZCUyRiUyMiUyMGFsbG93ZnVsbHNjcmVlbiUyMHNjcm9sbGluZyUzRCUyMm5vJTIyJTIwZnJhbWVib3JkZXIlM0QlMjIwJTIyJTIwd2lkdGglM0QlMjI1MDBweCUyMiUyMGhlaWdodCUzRCUyMjI4MXB4JTIyJTNFJTNDJTJGaWZyYW1lJTNF

BTT.- Serra de la Pedra Blanca
2024-05-17
Lloc i hora de trobada: Bar – Restaurant Cal Carreter, al carrer Cases Noves, 13, 17118 Sant Sadurní de l’Heura,( Baix Empordà) a les 8,45 hores, per esmorzar.
Desnivell aproximat: D+750 >> Km: 42 aprox.
Dificultat física moderada, amb una única pujada exigent (de Sant Martí Vell al Santuari dels Àngels,pista en molt bon estat, de 4’5 Km per superar uns de 350 m). La resta de ruta transcorre per carreteres locals molt tranquiles i pistes igualment en bon estat. Dificultat tècnica baixa.
Recorregut: Sant Sadurní de l’Heura, Monells, Madremanya, Pedrinyà, La Vilosa, Sant Martí Vell, els Àngels, Montnegre i Sant Sadurní de l’Heura.
Dinar: Opcional, al Restaurant Cal Carreter de Sant Sadurní de l’Heura, on tindrem els vehicles aparcats. Preu menú 16,50 euros. Avisar qui es quedi, en el moment de fer la inscripció. Esmorzar al mateix lloc de dinar.

Places limitades: 15 persones.

S´obriran i tancaran inscripcions :del 2 al 15 de maig

Cultura.- Museu del coure
2024-05-18
Visita: El Museu del Coure, únic en tot Europa, s’emplaça en l’antiga torre dels Comtes Lacambra, de principis del s. XX, que es troba a dins de les instal·lacions de l’empresa La Farga.
El Museu disposa d’una passarel·la que permet visitar en viu i en directe el procés productiu d’una fosa i els seus processos de semielaborats de coure; a més de veure com era la colònia antigament i una planta de trefilaria. El Museu consta de 4 àrees principals: La Farga Lacambra, història d’una empresa, el coure i els orígens de la metal·lúrgia, l’element químic coure i la tecnologia i aplicacions del coure.
Caminada: Ruta de 7,5 k i 200 m de desnivell +/-. Sortirem de Vinyoles, poble on va viure Mossèn Cinto Verdaguer durant 2 anys i on podrem trobar versos d’ell per les parets del poble. Visitarem l’ermita de Sant Esteve de Vinyoles. Pujarem fins al Morro del Bou per un pendent suau, des d’on gaudirem d’unes vistes de 360º de tota la zona osonenca. Baixarem fins a l’ermita de Sant Miquel d’Ordeig i arribarem caminant fins al Museu del Coure.
Esmorzar: Al bar 4 Carreteres de Tona
Dinar optatiu: Al restaurant Can Coromines de Sora.
Horari: Sortida a les 7 h de la plaça de les Dones del Tèxtil, tornada a les 19 h aproximadament
Preu: Sense dinar, socis: 35 € no socis: 45 € >> Amb dinar, socis: 63 € no socis: 73 €
Inscripcions: Del 6 al 15 de maig de 2024
Important: Recordeu que per participar a les activitats cal estar federat o fer l’assegurança al moment de la inscripció.
És recomanable portar bastons, calçat adequat i estar alerta de la meteorologia, per tal de no tenir sorpreses

Muntanya.- Pollegó inferior del Pedraforca per les Costes d'en Dou (Berguedà)
2024-05-18 08:00 - 17:00

Senders.- La Vall del riu Sió, de Montgai a Balaguer
2024-05-19
Aquesta quarta, i última caminada per la Vall de Sió, etapa l’iniciarem al poblet de Montgai i continuarem visitant petits pobles com la Sentiu de Sió, fins arribar a la ciutat de Balaguer.
A Balaguer tindrem l’ocasió de veure com el riu Sió s’ajunta amb el Segre.
Farem una visita guiada a la ciutat de Balaguer.
Serà una etapa de 17 km per camins entre pobles. Desnivell: +130 m/-200 m. Dificultat: baixa
Itinerari: Montgai – la Sentiu de Sió – Sant Jordi de Muller – Balaguer
Cal portar: aigua, esmorzar, dinar, bastons, calçat de muntanya i roba adient a les condicions climatològiques.

Trail.- Entrenament Toni Torrejón
2024-05-19
ENTRENAMENT DE FORÇA I TÈCNICA DE CARRERA. (APLICABLE AL TRAIL RUNNING)
Adaptat a qualsevol nivell.
Horari 9:30h
Punt de trobada: C/Budapest (Sabadell) al costat del parc infantil (Tobogan gran). A prop del Club de natació de Sabadell (Can Llong).
QUINS BENEFICIS S’OBTENEN AMB AQUEST TIPUS D’ENTRENAMENT?

En primer lloc, s’aconsegueix una millora de la nostra resistència muscular, per tant es traduirà també a una prevenció de possibles lesions.
Millora a la nostra economia de carrera, la qual ens ajudarà a ser molt més eficients en córrer.
Aconseguirem perfeccionar la nostra coordinació.
Obtindrem grans millores pel que fa a la nostra flexibilitat i mobilitat articular.

Cafè científic.- Comunitats energètiques: Com anar més enllà d’una instal·lació fotovoltaica
2024-05-21 19:00 - 20:30
Comunitats energètiques: Com anar més enllà d’una instal·lació fotovoltaica, a càrrec de Eloi Pareja i Sebastià Ribes, Membres de Som Energia
Organitza: ADENC
Què és una comunitat energètica. Què suposa socialment i com es podrien promoure a Sabadell?
A les 19 h a la sala d’actes – gratuït

Xerrades obertes sobre temes de muntanya.- El Servei General d’informació de muntanya
2024-05-21 19:00 - 20:30
El Servei General d’informació de muntanya, a càrrec d’en Carles Capelles, soci fundador.
Aquest servei localitzat a la nostra ciutat ofereix informació de qualsevol indret muntanyenc de la terra; amb l’aparició d’internet, el SGIM s’ha anat adaptant als canvis i ens ho explicaran durant la xerrada, on podrem saber també el fons documental del que disposen.
A les 19 h, virtual (zoom)

Les excursions del dimecres.- Cingles de Bertí
2024-05-22
Sortirem de Puiggraciós i a través d’una volta circular gaudirem, mentre ens enlairem a la cinglera, de les vistes cap al castell de Montmany, el poble del Figaró i el Tagamanent, un cop dalt de la cinglera recorrerem aquesta per sobre del riu congost fins a la Trona del Bertí , gaudint de les meravelloses vistes cap el Montseny i el Sots del Bac. Ens enfilarem fins gairebé el punt culminant dels cingles, el Puigfred de 934 mts d’alçada; des d’aquest punt anirem per senders fins a Sant Pere del Bertí, i per senders empedrats i seguint trams de la via romana, arribarem a l’altre costat dels cingles amb vistes a les més importants muntanyes vallesanes i la serra litoral, recorrerem la cinglera fins al grau que porta a la cova de la guilla i tornarem per una altra ruta a Puiggraciós(699 mts.)
Distància: 12 km >> +/- 406 m
Sortida a les 7:30h des de l’Hotel Sabadell

Natura.- Quina torre tan bonica!
2024-05-25
El nom de Torrebonica ve d’una torre de defensa que al segle XVI s’afegí al mas Viver. A començaments del segle XX, hi fou construït un conegut sanatori antituberculós. En aquesta matinal de primavera, passarem vora les masies de Can Figueres del Mas i de Can Canya. Com a arbres singulars, veurem el pi Gros de Torrebonica i l’alzina del Baixador. Seguirem un tros del torrent de la Betzuca fins al pla de les Figueres i, si tenim temps, farem una ullada als horts del camp del Roure. Amb el guiatge d’Àngel M. Hernández Cardona, delegat a Terrassa de l’Ateneu de Natura.
Durada: Matinal
Transport: Transport públic
Dificultat: Baixa

Orientació.- Copa Catalana: Dos dies a Masella i Alp. Organitza COC
2024-05-25 - 2024-05-26

Marxa Nòrdica.- En marxa pel Rodal, 6a caminada de Marxa Nòrdica per Sabadell
2024-05-26
En Marxa pel Rodal és una caminada de marxa nòrdica pels entorns de Sabadell que enguany arriba a la 6a edició i tindrà lloc el diumenge 26 de maig. Aquesta caminada forma part del Circuit Català de Marxa Nòrdica de la FEEC.
Per aquesta edició proposem un recorregut no competitiu (tot i que es facilitarà el temps de sortida i arribada per dorsal) de 11 km i 256 metres de desnivell i que transcorrerà pel rodal de Sabadell i entorns de Polinyà. Amb punt de sortida i arribada des del Santuari de La Salut.
Es tracta d’una caminada de Marxa Nòrdica no competitiva i tot el recorregut estarà marcat, amb cintes de la UES i fletxes i creus de la secció de Marxa Nòrdica. És obligatori portar got i cal respectar l’entorn natural.
Marxa nòrdica inclusiva
Seguint amb el projecte de marxa nòrdica inclusiva i adaptada per a persones cegues i amb baixa visió que la nostra entitat va iniciar fa un any, aquesta activitat està oberta a tothom que practica marxa nòrdica indistintament de les seves capacitats.
Consulteu-ne tota la informació

ANUL·LAT Taller.- Estiraments matinals
2024-05-27

Caminades saludables +60. Tot el dia.- Castanyers del Montseny
2024-05-28, 2024-05-30
Osona. Distància: 8,40 km >> Desnivell: +/- 300 m
Ruta que ens permetrà endinsar-nos a l’àrea dels castanyers centenaris per fer un recorregut tot assaborint-ne la seva majestuositat i contemplant-ne les dimensions espectaculars.

Foto.- ‘Fallo’ mensual
2024-05-28 19:30 - 20:30
Cada mes fem valoració o “fallo” de fotografies dels diferents temes mensuals. La participació és obert a tots els socis i sòcies.
Es poden portar un màxim de dues fotografies degudament identificades al darrera amb el nom de la persona que les presenti fins a les 19 hores del mateix dia del ‘fallo’.
La mida de les fotografies és lliure dins d’una cartulina de 30×40
Cada participant pot ser present a la valoració i comentari de les fotografies per part del Jurat.
Tema mes de maig: HORA BLAVA
Definició d’Hora blava : Es denomina així l’estona que va entre el moment de la posta de sol a l’horitzó i el moment en que ja no hi ha llum residual i comença la negra nit

Senders.-Camí natural de l’Ebre, de Benifallet a Xerta
2024-06-01
Sortirem de Benifallet en direcció al pont del Llaguter per creuar l’Ebre i després de més d’un km i mig de caminar pel costat de la carretera C-12, prendrem el camí que porta a la via verda del ferrocarril de la Val de Zafán, que començant a la Puebla de Híjar ens portarà a Tortosa. L’ iniciarem a l’antiga estació de Benifallet.
Al llarg del traçat trobarem vistes panoràmiques del riu Ebre, creuarem diversos túnels alguns il·luminats i passarem per ponts damunt d’espectacular barrancs.
Prop de Xerta podrem contemplar el seu assut, presa construïda en diagonal, la seva funció és la desviar l’aigua cap als canals de la Dreta i de l’esquerra de l’Ebre.
Es una etapa tranquila amb poc desnivell i per gaudir de l’Ebre i el seu entorn.
En acabar l’etapa, com opcional, hi haurà dinar de celebració d’estiu.
Itinerari: Benifallet, camí de la Vall, via verda Vall del Zafan, antiga estació de Benifallet, pont de Riberola, miradora de l’Assut, antiga estació de Xerta, Xerta.
Distància: 15,78 km >> Desnivell: +/- 391 m.
Hora i lloc de sortida en autocar: 06 h, davant l’Hotel Sabadell.
Inscripcions obertes

Muntanya.- Puigmal pel Puig de Dòrria (Ripollès)
2024-06-01 08:00 - 17:00
Deixarem els cotxes al collet de les Barraques i enfilarem 700 m en 5 km cap el puig de Dòrria, seguirem pel pas i puig del Lladres on farem un mos i agafarem forces per continuar carenejant fins a la darrera pujada valenta cap al cim del Puigmal. Baixarem carenejant fins el cim del Borrut i la Font de l’Home Mort des d’on, planejant, arribarem als cotxes.
Nivell de dificultat: Mitjana ** Alta muntanya. La ruta no té dificultats tècniques més enllà del desnivell que gaudirem amb un ritme tranquil.
Distància: 17 km >> Desnivell: 1.200 m >> Temps efectiu aproximat: 7 hores.
Sortida en cotxes particulars. Trobada a les 6 h a l’aparcament del Parc Catalunya, davant del Club de Tenis.
Material: Esmorzar i dinar. Aigua (no hi fa fonts). Bastons i roba adequada.
Preu: Socis/es: 19€ >> soci@web i no socis/es: 24€ (inclou despeses de desplaçament).
Cal estar federat/ada o bé tramitar assegurança temporal obligatòria de dia (5,70€/FEEC)
Inscripcions obertes
Reunió informativa: Dijous 30 de maig a les 19 h a la UES. Places limitades a 20 persones.

Natura.- L'altra cara de Montserrat
2024-06-02
Cercant alguns dels camins més feréstecs d’aquesta mítica muntanya de la Serrada Prelitoral, sortirem de Can Maçana vers els paratges màgics de la regió de les Agulles i els Frares Encantats. Un itinerari singular que us desvetllarà l’interès per la vegetació i la fauna del Parc Natural de Montserrat, una muntanya que mai no ens deixarà de sorprendre i captivar.
Durada: Matinal
Transport: Cotxes particulars
Dificultat: Mitjana

La Carena.- Concert a Sant Joan de les Abadesses
2024-06-02
MONESTIR DE SANT JOANDE LES ABADESSES
direcció: Marc Alguersuari Gil
diumenge 2 de juny de 2024, 12:30 h
taquilla inversa

UES Inclusiva.- Camí de la Font de la Riera, el Ripoll a Castellar
2024-06-03 08:00 - 14:00
Itinerari: PR de Sant Llorenç Savall a Castellar del Vallès.
Distància: 11Km
Desnivell: +200/-325m
Trobada a l’estació d’autobusos a les 8 del matí.

Xerrades obertes sobre temes de muntanya.- Els 100 cims de la FEEC
2024-06-04 19:00 - 20:30
100 cims de la FEEC, a càrrec de Joan Maria Vives
Els 100 cims de la FEEC és una activitat amb un gran ressò, que està involucrant a molts excursionistes. El ponent d’aquesta sessió n’és l’impulsor des dels seus orígens. A la seva xerrades coneixerem com és l’activitat, com es trien els cims, a qui es consulta, quins són els essencials, entre d’altres.

Caminades saludables, Senders Km 0.- Els set torrents del rodal
2024-06-05 08:00 - 15:00
Vallès Occidental. Distància: 14 km >> Desnivell: +/-225 m
Recorregut que ens permet conèixer els set torrents situats al nord-oest del rodal: torrent de la Romeua, torrent de la Riereta, torrent del Fangar, torrent de la Murtra, torrent de la Betzuca, torrent de la Grípia i torrent de Can Feu.

Punt de trobada: Parc de la Romeua – Carrer de Budapest/Carrer Nàpols (Sabadell) a les 8 del matí.
Es podrà tornar a Sabadell en RENFE des de Terrassa i escurçar el recorregut (10 km i +/-180 m si s’opta per aquesta opció=
El desplaçament és a càrrec de cada participant.
Activitat gratuïta per a socis/es.
No soci i soci@web: 6€
Inscripcions del 20 de maig al 3 de juny

Espeleo.- Conferència: Exploracions al sistema Alto Tejuelo
2024-06-06 21:00 - 22:00
El sistema del “Alto del Tejuelo” està situat al massís del Porracolina a Cantàbria. Amb 208 km de galeries, actualment es tracta del sistema més gran de l’Estat espanyol i el tercer d’Europa. El sistema abarca quatre zones de treball, de les quals en són titulars quatre grups d’espeleologia diferents. Per aquest motiu, les exploracions d’aquest gran complex subterrani, es coordinen a través del “Col·lectiu del Alto del Tejuelo”, que el composen els grups; SECJA de Madrid, SPEKUL de Bèlgica, PROTEUS de Cantàbria i ACE de Mataró, del qual en Jordi Pérez, n’és el President de la secció d’espeleologia. L’ACE és titular de la seva zona de treball des del 1991 i des de la descoberta de la “Torca Grande de la Mazuela”, treballa conjuntament la cavitat amb l’Espeleo Club Sabadell, del qual en Manel Llenas n’és el president.
Ambdós ens presentaran aquesta conferència, però primer farem una pinzellada del seu currículum i experiència com espeleòlegs:
En Jordi Pérez, és enginyer de productes de professió. Va iniciar-se a l’espeleologia el 1988 amb l’Agrupació Cientifico Excursionista de Mataró. A partir del 1991 en la que se’ls va assignar la titularitat de la zona de treball al massís del Porracolina, es va dedicar plenament a l’exploració, catalogant més de 600 cavitats inèdites, de les quals 5 formen part del sistema del “Alto del Tejuelo”. Dins del seu grup assumeix les tasques de coordinació, topografia i documentació de les descobertes.
En Manel Llenas, és geòleg de professió i treballador al museu de Paleontologia de Sabadell des del 1991. Va iniciar-se a l’espeleologia el mateix 1991 amb l’Espeleo Club Sabadell i ràpidament es va apasionar per l’exploració a les dues zones de treball, que l’ECS té assignades. D’una banda la vall de Benasque i d’altra banda Peñarrubia (Cantàbria), on va descobrir importants pintures rupestres del Paleolític a la cova Àuria de la Hermida el 2015. Actualment coordina els treballs d’exploració de l’equip català, al sistema del “Alto del Tejuelo”.
